El recinte firal de les Festes Patronals del Port de Sagunt ha sigut inaugurat
04 d’agost 2023

![](/media/ezxkl0ko/img_9465_c.jpg?width=850&height=566.6666666666666)

Les festes patronals del Port de Sagunt ja han començat oficialment amb la inauguració del recinte firal. En esta ocasió va ser una xiqueta, ajudada del seu pare, l'encarregada de tallar la cinta inaugural del recinte firal. No obstant això, va estar acompanyada per les falleres majors de la Federació Junta Fallera Sagunt, Núria Bueno Caballero i Carla Boix Sarió. Seguidament, van encendre una traca, focs artificials i la comitiva va recórrer el recinte taurí on es troben les penyes portenyes.

A més de les falleres majors, la comitiva va estar encapçalada per l'alcalde de Sagunt, Darío Moreno; la regidora de Festes i Cultura Popular, Patricia Sánchez; i altres membres de la Corporació Municipal de Sagunt, així com representants de les Cases Regionals. També va assistir-hi el president de la Federació de Penyes Port de Sagunt, Manel Rubio; el president de la Federació de Penyes de Sagunt, Ricardo Meliá; i el president de la Federació Junta Fallera de Sagunt, Ramón Jarque.

![](/media/ix2b0kpi/img_9363_c.jpg?width=850&height=566.6666666666666)

L'acte d'obertura del recinte firal i el Tro D’avís i la _Xopà_, que tindran lloc hui mateix a la mitjanit, són els esdeveniments que marquen el començament de les Festes Patronals del Port de Sagunt, que finalitzen el dimarts 15 d'agost. Encara que ja ha tingut lloc el Dia del Major i l'actuació de la Unión Musical Porteña, així com algunes competicions esportives que s'emmarquen dins de les festes.

La programació de les Festes Patronals del Port de Sagunt inclou actes taurins, actuacions musicals, activitats per als més xicotets i xicotetes, així com per a les persones majors, concursos gastronòmics... Si vol conéixer amb major detall tota la programació d'enguany pot consultar el següent enllaç: [Libro Fiestas 2023 Pto. Sagunto – Federación de Peñas del Puerto Sagunto (federacionpenyaspuerto.es)](http://federacionpenyaspuerto.es/libro-fiestas-2023-pto-sagunto/)

![](/media/m1diewtw/img_9437_c.jpg?width=849&height=565&mode=max)

![](/media/gkfn5mhz/img_8641_c.jpg?width=850&height=566.6666666666666)

![](/media/vghasgui/img_9440_c.jpg?width=850&height=566.6666666666666)

![](/media/g4thlia2/img_9375_c.jpg?width=850&height=566.6666666666666)

![](/media/wggnmvz1/img_9449_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/el-recinte-firal-de-les-festes-patronals-del-port-de-sagunt-ha-sigut-inaugurat/ "Facebook")
*   [](http://twitter.com/share?url=https://aytosagunto.es/va/actualitat/el-recinte-firal-de-les-festes-patronals-del-port-de-sagunt-ha-sigut-inaugurat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-recinte-firal-de-les-festes-patronals-del-port-de-sagunt-ha-sigut-inaugurat/ "Linked In")
*   [](mailto:?body=https://aytosagunto.es/va/actualitat/el-recinte-firal-de-les-festes-patronals-del-port-de-sagunt-ha-sigut-inaugurat/)